**Prilog 3. - TEHNIČKA SPECIFIKACIJA**

**Predmet nabave:** Dobava i ugradnja vanjske stolarije

**Evidencijski broj nabave:** 39/23

Predmet nabave obuhvaća demontažu i zbrinjavanje postojećih prozorskih grilja i pripadajućih okvira te dobavu/izradu, transport i montažu novih prozorskih grilja i pripadajućih okvira.

**Demontaža vanjske stolarije:**

* demontaža postojećih prozorskih grilja i pripadajućih okvira te zbrinjavanje istih na deponiju osiguranom od strane ponuditelja. U cijenu ponude uračunati sve troškove potrebne za realizaciju demontaže i zbrinjavanja stolarije u cijelosti, poput rada, materijala, transporta, deponija i sl.

**Izvedba grilja i okvira:**

* boja: bijela
* materijal: smreka ili ariš, sve grilje i okviri moraju biti izrađeni od istovjetnog materijala (npr. nije moguće ponuditi dio stolarije od smreke, a dio od ariša)
* obrada: pri izradi koristiti boju i/ili premaze otporne na nepovoljne vremenske uvjete i blizinu mora
* vrsta grilja: dvostruke/jednostruke (ovisno o dimenzijama, specificirano u Troškovniku)
* krila: zaokretna
* lamele: pomične
* grilje povezane okovima na okvir, okvir se ugrađuje na fasadu/zid.

**Metalni dijelovi:**

* vrste: okovi za povezivanje grilja i okvira, kutne „L“ spojnice, metalna „sidra“ za učvršćenje okvira na zid/fasadu, kuke za grilje, mehanizam za otvaranje/zatvaranje i fiksiranje grilja, mehanizam za fiksiranje lamela
* obrada: toplo cinčanje (vrijedi za sve metalne dijelove)
* kuke za grilje: omogućavaju korisniku da po potrebi zakači i fiksira **otvorenu** grilju za okvir sa svrhom onemogućavanja pomicanja grilje u slučaju nepovoljnih vremenskih uvjeta, poput vjetra. Potrebno je ugraditi po jednu kuku i prihvatni mehanizam za kuku po pojedinačnoj grilji (2 kom. za dvostruke grilje, 1 kom. za jednostruke grilje)
* mehanizam za otvaranje/zatvaranje i učvršćenje grilja: uključuje ručku za otvaranje i zatvaranje grilja/grilje te šipku za fiksiranje **zatvorenih** grilja/grilje sa svrhom onemogućavanja otvaranja grilja/grilje u slučaju nepovoljnih vremenskih uvjeta, poput vjetra. U slučaju da se radi o dvostranim griljama mehanizam je potrebno implementirati na način da isti fiksira oba krila odjednom
* mehanizam za fiksiranje lamela: ručka za fiksiranje lamela kako bi iste ostale zatvorene/ zaklopljene. Potrebno je ugraditi po jedan mehanizam po pojedinačnoj grilji (2 kom. za dvostruke grilje, 1 kom. za jednostruke grilje)
* **NAPOMENA:** Naručitelj je ponuditeljima stavio na raspolaganje fotografije postojećih grilja kao Prilog 4. Poziva na dostavu ponuda. Spomenute fotografije služe isključivo kao referenca u slučaju nejasnoća pri iščitavanju ove Tehničke specifikacije - ponuditelji nisu dužni ponuditi stolariju identičnog izgleda i svojstava kao na fotografijama, već stolariju koja zadovoljava uvjete propisane natječajnom dokumentacijom.

**Građevinski radovi:**

* u cijenu ponude uključiti sve troškove rada i materijala vezanih za zidarske i druge građevinske radove vezane za demontažu postojeće stolarije te montažu ponuđene stolarije, uključujući i završnu obradu zida/fasade na mjestima ugradnje stolarije.